  ИА «Удмуртия» 29-тӥ оштолэзе нимо-дано куасэн бызьылӥсь, ньыль полэс олимпи чемпионка, дуннелэн укмыс полэс чемпионкаез, СССР-лэн 39 полэс чемпионкаез, спортъя дано мастер, Удмуртилэн но Ижкарлэн дано кунмуртэз Галина Кулакова 80 арессэ пусъе. Солы сӥзьыса, Ижысь «Динамо» стадионын Олимпи нунал (0+) ортчоз. Галина Алексевнаез ӟечкыланы пӧртэм улосвылъёсысь тодмо спортсменъёс вуозы. Озьы ик ужрадэ Удмуртиысь нимо-дано атлетъёс - Владислав Лекомцев, Максим Вылегжанин, Лилия Васильева, Александр Ившин, Иван Черезов - пыриськозы. Олимпи нуналэз усьтон 12 час 30 минутэ кутскоз. Ужрадэ вань мылкыд карисьёс пыриськыны быгато, пыронэз эркын. Тодэ вайытом, Ижкарысь одӥгезлы ульчалы Галина Кулаковалэсь нимзэ сётозы.   Тегъёс: Мерлык Спорт ГалинаКулакова Ижкар Удмуртия  